[{"text_idx": "#000000", "text": "La nacia festo de esperantistoj: La 26a de julio c\u0302iujare"}, {"text_idx": "#000004", "text": "Do, tiu mondvasta komunumo rajtas festi la daton de sia apero, la 26an de julio, kaj post jaroj da provoj nun fine UEA decidis voki la esperantistojn por festi g\u0302in lau\u0306 du planoj. Unuflanke esperantistoj simple kondutu, kiel kondutas c\u0302iuj aliaj homoj, kiuj festas similajn festojn. Ili festu per kunvenoj, ceremonioj, festaj mang\u0302oj, ekskursoj, donacoj, bondezirado, gazetaraj konferencoj, kaj c\u0302iu alia agado konvena lau\u0306 la lando kaj la lokaj sociaj moroj."}, {"text_idx": "#000005", "text": "Oni ankau\u0306 profitu la okazon por informi neesperantistojn pri nia ekzisto kaj pri la kialoj de nia ekzisto. Kaj en mondo c\u0302iam pli militema kaj c\u0302iuokaze firme intencita detrui sin mem pro troa ekspluatado de la planedo, la afis\u0302o pretigita de la oficejo de UEA c\u0302e Unuig\u0302intaj Nacioj s\u0302ajnas al ni tre tau\u0306ga por priskribi nin kaj nian ekzisto-rajton."}, {"text_idx": "#000006", "text": "La dua plano de la festado estas internacia kunordigita agado por atingi la deklaron de la Monda Tago de Esperanto [la 26a de julio] fare de Unesko, kio estas tre malfacila, c\u0302ar tiajn deklarojn faras la G\u0302enerala Asembleo de Unesko, en kiu decidas la reprezentantoj de c\u0302iuj membro-s\u0302tatoj. Do, esence almenau\u0306 unu s\u0302tato devas proponi tion kaj la aliaj devas voc\u0302doni por g\u0302i. Unesko de tempo al tempo deklaris tiajn tagojn, laste pri la afrika lingvo svahila (kiu tamen jam ricevis similan agnoskon de UN) kaj estas lingvo vaste parolata en Afriko."}, {"text_idx": "#000007", "text": "Ne estas facile antau\u0306vidi, kiom da tempo la tuta monda Esperanto-movado bezonos por trovi la bezonatan subtenon de kelkaj s\u0302tatoj, sed la provo estos potenca okazo por informi pri Esperanto la naciajn Unesko-komisionojn, la ministeriojn pri eksteraj rilatoj, la j\u0302urnalistojn kaj do entute meti la movadon pli en la publikan vivon de la landoj."}, {"text_idx": "#000009", "text": "Laborgrupo de UEA pri la Esperanto-Tago"}, {"text_idx": "#000011", "text": "G\u0302i estas artikolo el la junia (somera) eldono de La Ondo de Esperanto (2023).\nC\u0302e represo au\u0306 citado bonvolu nepre indiki la fonton:\nRete: La Ondo de Esperanto "}]